ગુજરાત સરકાર દ્વારા બહુ લાંબી રાહ જોવડાવ્યા બાદ આખરે રાજ્યનાં 31 સીનિયર IAS અધિકારીઓની બદલી કરી દીધી છે. જનરલ એડમિનિસ્ટ્રેશન ડીપાર્ટમેન્ટ દ્વારા બુધવારે બપોરે જ આ સામૂહિક બદલીના સત્તાવાર આદેશ બહાર પાડી દેવામાં આવ્યા હતા. આ બદલીઓમાં અમદાવાદનાં મ્યુનિ. કમિશનર ડી. થારાની બદલી કરી દેવાઈ છે. તેમની જગ્યાએ સર્વશિક્ષા અભિયાનમાં ફરજ બજાવતાં યુવાન એવા મુકેશકુમારને અમદાવાદ મ્યુનિસિપલ કોર્પોરેશનમાં કમિશનર તરીકે મૂકાયા છે. કેટલાક અધિકારીઓ સામે ભ્રષ્ટાચારના આરોપો હોવાથી તો અમુકની કામગીરી સાવ નબળી હોવાથી તેઓને નીચી પાયરીમાં ઉતારી દીધા હોય એવા સ્થળે ખસેડી દેવાયા છે. જમીનના સોદાઓમાં મોટા પાયે ભ્રષ્ટાચાર કરતા રાજીવ ગુપ્તાની પણ શિક્ષણ વિભાગમાં બદલી કરાઈ છે. મહેસુલ વિભાગમાં જમીન સુધારણા સચિવ વી.પી. પટેલ તેમજ ખાણ ખનીજ કમિશનર એમ. થેન્નારસન સામે ભ્રષ્ટાચારની ફરીયાદો હોવાથી પટેલને યુવા સાંસ્કૃતિક વિભાગમાં જ્યારે થૈનાસરનને મહિલા અને બાળ વિકાસમાં મોકલી દેવાયા છે.